Posted by: Weber | 2009-10-22
Ek is nou 3 dae op Ciplatrim 10mg en volg Weighless streng volgens reë ls. Ek voel egter steeds honger - maag grom sommer vroeg al. Ek is nie insulienweerstandig en skildklier funksioneer normaal. Ek is 59. Neem Ciplatrim dalk ' n rukkie om ' n sekere vlak in die bloed te bereik, of moet my dr eerder die 15mg vir my voorskryf. Ek het absoluut geen newe-effekte van die medikasie nie.
DietDoc Beste Weber
Dit vat gewoonlik 'n rukkie vir enige medikasie om te begin werk en 3 dae is baie kort. Ek sal aanraai dat jy die probleem met jou dr wat die Ciplatrim voorskryf en jou Weigh-Less raadgewer bespreek. Hulle sal aanraai of jy die dosis moet verhoog, en of jy miskien ekstra porsies kos kan gebruik.
Posted by: X | 2009-10-23
Hi Weber,Ek was ook die eerste 3 dae nog maar baie hongerig - maar van dag 4 af was dit baie beter. Ek eet nou maklik die helfte minder as voorheen - is net elke 6 ure honger instede van die elke 2 ure wat voorheen die geval was. Die Ciplatrim verhoog serotonien vlakke in die brein wat dan aptyt verminder, maar dit doen dit deur die heropname van vrye serotonien molekules te keer (eerder as om artifisieel nog serotonien molekules by te voeg) - so dit vat ' n paar dae voor die serotonien vlakke genoeg opgebou het om aptyt te verminder. Dit verskil ook van persoon tot persoon - as jou brein baie min serotonien afskei kan dit tot ' n week vat voor dit vir jou werk.